**სრკ-ის 2021 წლის 15 აგვისტოს**

**საერთო კრების რეგლამენტი**

1. 2021 წლის 15 აგვისტოს რიგგარეშე სრკ-ის საერთო კრება (შემდგომში წოდებული „**რიგგარეშე საერთო კრება**“) ჩატარდება თბილისი მარიოტში წვეულებათა დარბაზში, მისამართზე: თბილისი, რუსთაველის გამზირი #13
2. საერთო კრება დაიწყება 13:00 საათზე მონაწილეთა რეგისტრაციით.
3. რეგისტრაცია ხორციელდება საერთო კრების სამდივნოში, რომელიც განთავსებულია საერთო კრების ჩატარების მისამართზე, საარჩევნო ოთახის შესასვლელში.
4. საერთო კრებაში მონაწილეობის მიღება შეუძლიათ:
	1. სრკ-ის პრეზიდენტს;
	2. გამგეობის წევრებს;
	3. ნამდვილი წევრების თითო წარმომადგენელს;
	4. ახალი გამგეობის კანდიდატებს;
	5. სამდივნოს (ხმის დამთვლელი კომისია) წევრებს.
5. საერთო კრებაზე ხმის უფლებით სარგებლობენ მხოლოდ კავშირის ნამდვილი წევრები.
6. საერთო კრებას ესწრება და კრების ოქმს ადგენს ნოტარიუსი.
7. საერთო კრება არ არის საჯარო.
8. ნამდვილი წევრები წარმოდგენილი იქნებიან მათი რეგისტრირებული (ოფიციალური) ხელმძღვანელების ან ასეთი ხელმძღვანელის მიერ გაცემული ნოტარიალურად დამოწმებული მინდობილობით.
9. საერთო კრებაში მონაწილეობისათვის რეგისტრაციისათვის ნამდვილი წევრის უფლებამოსილ წარმომადგენელს უნდა გააჩნდეს პირადობის დამადასტურებელი საბუთი. ნამდვილი წევრის უფლებამოსილი წარმომადგენელი სამდივნოსაგან იღებს მანდატს.
10. რეგისტრაციისას მონაწილენი ხელს აწერენ რიგგარეშე საერთო კრებაში მონაწილეთა (ნამდვილწევრთა) სიას იმ ნამდვილი წევრის გრაფის გასწვრივ, რომელსაც წარმოადგენენ და რომლის სახელითაც ესწრებიან კრებაზე.
11. რეგისტრაცია მთავრდება 13:45 საათზე.
12. სამდივნო რიგგარეშე საერთო კრების თავმჯდომარეს 13:55 საათზე გადასცემს მონაწილეთა სიას და ვინაობას.
13. საერთო კრებას უძღვება გამგეობის თავმჯდომარე. მისი არყოფნის შემთხვევაში, გამგეობის მიერ არჩეული პირი - გამგეობის წევრი.
14. 14:00 საათზე კრების თავმჯდომარე აცხადებს ინფორმაციას რიგგარეშე საერთო კრების უფლებამოსილებისა და დღის წესრიგის შესახებ.
15. საერთო კრება ტარდება დღის წესრიგის მიხედვით.
16. საერთო კრებაზე გადაწყვეტილებები მიიღება ღია კენჭისყრით გარდა ახალი გამგეობის წევრთა არჩევისა. ახალი გამგეობის წევრთა არჩევა **(გარდა სრკ-ს პრეზიდენტის მიერ ყრილობაზე წარმოდგენილი გამგეობის წევრებისა; აჭარის რეგიონიდან წარმოდგენილი გამგეობის წევრისა** მოხდება ფარული კენჭისყრით.
17. სრკ-ს პრეზიდენტის, და აჭარის რეგიონიდან წარმოდგენილი გამგეობის წევრები დამტკიცდება ღია კენჭისყრით.
18. კენჭისყრის პროცედურა მიმდინარეობს დახურული წესით შემდეგნაირად: კრების თავმჯდომარის მიერ ნამდვილი წევრის დასახელებისას, ნამდვილი წევრის უფლებამოსილი პირი, სამდივნოსაგან მისი პირადობის დამადასტურებელი საბუთის წარმოდგენის და კენჭისყრის სარეგისტრაციო დოკუმენტზე ხელმოწერის შემდეგ ღებულობს სამდივნოს მიერ ბეჭედ დასმულ ბიულეტენს, რომელზედაც სასურველ გამგეობის კანდიდატებს შემოხაზავს განცალკევებულ ადგილზე, სხვისგან დაფარულად და რაც იმას ნიშნავს რომ თითოეული კანდიდატი მიიღებს იმდენ ხმას, რამდენიც გააჩნია ხმის მიმცემ სუბიექტს .ბიულეტენის გაკეცვის შემდეგ ათავსებს საარჩევნო ურნაში.
19. სამდივნოს წევრი ბიულეტენს ბეჭედს დაუსვამს მხოლოდ მას შემდეგ, რაც ნამდვილი წევრის უფლებამოსილი წარმომადგენელი კენჭისყრის პროცედურის დაწყებისას წარუდგენს პირადობის დამადასტურებელ საბუთს.
20. გამგეობის წევრთა არჩევა (რომელიც გათვალიწინებულია ამ რეგლამენტის 16 პუნქტით) ტარდება შესაძლოა ჩატარდეს 2 (ორი) ტურად თუ პირველ ტურში ვერ გამოვლინდა გამარჯვებული ხუთეული.
21. **პირველ ტურში** გაიმარჯვებს ის ხუთი კანდიდატი , რომელიც მიიღებს რიგგარეშე საერთო კრების სხდომაზე დამსწრე ნამდვილ წევრთა მეტ ხმას. ხმათა თანაბრად გაყოფის შემთხვევაში გამარჯვებული იქნება ის ხუთი კანდიდატი, რომელსაც უფრო მეტმა ნამდვილმა წევრმა დაუჭირა მხარი. ნამდვილ წევრთა თანაბრად გაყოფის შემთხვევაში დაინიშნება მეორე ტური.
22. **მეორე ტური** ჩატარდება იმავე რიგგარეშე საერთო კრებაზე, რომელშიც მონაწილებას მიიღებს მხოლოდ ის კანდიდატები, რომლებიც პირველ ტურში ვერ გამოვლინდნენ ხუთეულში გამარჯვებულად. მეორე ტური გაიმართება ფარული კენჭისყრით და გაიმარჯვებს ის კანდიდატი (ები) , რომელიც (ლებიც) მიიღებს რიგგარეშე საერთო კრების სხდომაზე დამსწრე ნამდვილ წევრთა მეტ ხმას. ხმათა თანაბრად გაყოფის შემთხვევაში გამარჯვებული იქნება ის კანდიდარი(ები) რომელსაც უფრო მეტმა ნამდვილმა წევრმა დაუჭირა მხარი.
23. გამგეობის წევრთა მხოლოდ ერთი კანდიდატის არსებობის შემთხვევაში კენჭისყრა ტარდება ღია წესით, მანდატის აწევით.
24. საერთო კრება უფლებამოსილია ღია კენჭისყრით მიღებული გადაწყვეტილებით შეცვალოს ყველა ის წესი, რაც მიღებულია ამ რეგლამენტით.

სხდომის თავმჯდომარე